રાજકોટ માલધારી સમાજના આગેવાન રણજીત મુંધવાના જણાવ્યા મુજબ અગાઉ ઢોરવાડામાં એક જ દિવસે ૩૦ ગાયોના એક સાથે મોત થયા હતા ત્યારે પણ મોતની તપાસ તટસ્થપણે થાય તેવી માંગણી માલધારી સમાજે કરી હતી છતાં આજ સુધી ગાયના મોતનું સાચુ કારણ બહાર આવ્યુ નથી તેવામાં ગત સપ્તાહે ધરપકડ વિભાગ દ્વારા મુખ્ય માર્ગો ઉપરથી બકરાઓ પકડવાનું ચાલુ કરી દંડની રકમ ફરજીયાત માંગતા માલધારી સમાજે નિયમ વિરુધ્ધ થતી કામગીરી બંધ કરવાની રજુઆત કરી હતી અને ધરપકડ પાર્ટીના અમુક કર્મચારીઓ ઢોર ડબ્બામાંથી બારોબાર પશુઓ પૈસા લઇને આપે છે તેવો પણ આક્ષેપ કર્યો હતો પરિણામે બેબાકડા થયેલા ઢોર ડબ્બા પાર્ટીના અમુક અધિકારીઓએ માલધારી સમાજને રંજાડવાનું ચાલુ રાખ્યુ હોય તેમ આજે આરટીઆઇ કરવા ગયેલા સમાજના આગેવાનોને ઉધડક જવાબ આપી ચાલતા કર્યા હતાં.